Sille Pihlak

Sille Pihlak (sündinud 20. aprillil 1985) on eesti arhitekt ja arhitektuuripraksise PART (Practice for Architecture, Research and Theory) kaasasutaja. Ta on Eesti Kunstiakadeemia arhitektuuriteaduskonna õppejõud.

Haridus 
2005. aastal lõpetas Sille Pihlak Saku Gümnaasiumi. Aastatel 2005–2008 õppis Pihalk Eesti Kunstiakadeemia bakalaureuseõppes sisearhitektuuri. Aastatel 2007–2013 õppis Viini Rakendusülikoolis (Universität für Angewandte Kunst) Hani Rashidi ja Wolf D Prixi juhendamisel, kus omandas magistrikraadi cum laude arhitektuuri erialal. Aastatel 2016–2020 õppis Eesti Kunstiakadeemias doktorantuuris arhitektuuri ja linnaplaneerimist.   Sille Pihlak kaitses oma doktoritöö 2020. aasta detsembris Eesti Kunstiakadeemias ning see kandis pealkirja "Prototüüpides protokolle, protokollides prototüüpe. Somaatilise modulaarsuse metodoloogia kujunemine puitarhitektuuris". Pihlak pälvis doktoritöö eest EKA teaduspublikatsiooni preemia.

Pihlak on end täiendanud Ameerika Ühendriikide Lõuna-California Arhitektuuriinstituudis ning mitme riigi arhitektuuri- ja disainibüroodes (nt Morphosis USA-s Los Angeleses ja CoopHimmelb(l)au Austrias Viinis).

Töö 
 2015 asutas arhitektuuripraksise PART – Practice for Architecture, Research and Theory – koos eesti arhitekti Siim Tuksamiga.
 2015–... Eesti Kunstiakadeemia, "Algoritmilised protsessid puitarhitektuuris ja -disainis" (0,50).
 2016–... Eesti Kunstiakadeemia, doktorant (1,00).
 2017– Eesti Kunstiakadeemia – nooremteadur ja lektor.
 2019−... volitatud arhitekt, 7. tase

Sille Pihlak on Eesti Arhitektide Liidu liige. Sille Pihlak kompab interdistsiplinaarse arhitektuuri tagamaid, tehes koostööd teiste erialade tippudega (nt moekunstnik Liisi Eesmaa, kunstnik KIWA, tootedisainer Mihkel Masso jt).

PART – Practice for Architecture, Research and Theory 
PART – Practice for Architecture, Research and Theory asutati 2015. aastal Tallinnas. Arhitektuuripraksise asutajad on arhitektid Sille Pihlak ja Siim Tuksam. 

PART – Practice for Architecture Research and Theory on arhitektuuripraksis, mis keskendub eksperimentaalse, digitaalse ja tehnoloogilise innovatsiooni uurimisele ja rakendamisele. Ideede rakendamiseks on leitud enim arenenud masinapargi Eestist. Soovitakse väärindada puitu ja taastuvat loodusvara disaini kaudu. Praksis uurib puidu väga integreeritud digitaalset kujundamise ja valmistamise protsessi. PART uurib puidu uuringus, kuidas arhitektid saaksid kohaliku disaini kaudu materjalile rohkem väärtust lisada, võimaldades tootjatel olla vaid tooraine pakkuja.

Muu erialane tegevus 

 2016 Tallinna Arhitektuuribiennaali installatsiooniprogrammi kuraator
 2016–2017 kultuurilehe Müürileht arhitektuuritoimetaja, sh 2016. aastal ka Müürilehe veeru “PuitAIT” toimetaja
 2015 EKA arhitektuuriteaduskonna avatud loengute sari, kuraator
 2015 EKA arhitektuuriteaduskonna lektor
 2015 Tallinna Arhitektuuribiennaali peanäituse “Keha ehitus / Body Building” kuraator
 2015 Coop Himmelb(l)au, Viin, disainiarhitekt
 2013–2014 Morphosis Architects, Los Angeles, disainiarhitekt
 2013 Inseneribüroo Franz Sam, Viin, arhitekt
 2011 BUS Architecture Office, Viin, intern
 2010, 2012, 2014 – Veneetsia Arhitektuuribiennaali sümpoosioni Dark Side Club kaaskuraator

Loengud 
 2017 Vikerraadio saade “Nutikas” diskussioon EKA doktoritöö teemadel
 2017 “Keskkonnamaja võimalikkusest” Keskkonnaministeeriumis
 2016 Koostööfestivali loeng teemal “Innovatsioon puitarhitektuuris”, äramärkimine 
 2016 Plexus 22: Austria, the Beartlett School of Architecture, UCL

Žüriiliikme töö 
 2017 Architecture Association Diploma Unit 17 külaliskriitik
 2017 UCL Bartlett Final Review of Bartlett M. Arch Unit 19 külaliskriitik
 2017 LASITA puitmaja arhitektuurikonkursi žürii liige
 2016 Euroopa Liidu eesistumisaasta ruumilise lahenduse võistluse kvalifitseerumisžürii
 2016 Tallinna Arhitektuuri Biennaali 2017 peakuraatori žürii liige

Auhinnad, stipendiumid ja nominatsioonid 
 2017 Parim noor arhitekt 2017 
 2017 EV100 meene konkurss III koht Tallinna vanalinna 3D-šokolaaditahvel
 2016 Eesti Arhitektuuripreemiad, Eesti Kultuurkapitali Arhitektuuri sihtkapitali preemia nominent arhitektuuritegevuse eest
 2016 Eesti kultuuriministeeriumi riiklik kultuuristipendium: Arhitektuuripraksis PART – Eesti kaasaegse puitarhitektuuri alase arhitektuuri-hariduse edendamiseks, koostöö edendamiseks arhitektuuri- ja puitehitussektorite vahel, Eesti puitarhitektuuri populariseerimiseks läbi kirjutiste ja rahvusvahelise haardega koostööprojektide
 2016 Aasta Puitehitis nominatsioon installatsiooniga “Keha ehitus”
 2016 Kõrgepingeliini disainmasti ideekonkurss, I koht
 2014 Arvo Pärdi keskuse võistlus koos Coop Himmelblau arhitektuuribürooga (AUT), äramärkimine.

Teadusstipendiumid ja -tööd 
 2019, Sille Pihlak, Tallinna Linnavalitsuse Raestipendium Sille Pihlaku doktoritööle, edendamaks taastuva materjaliga ehitatud linnaruumi. Juhendajad: Jüri Kermik, Roland Snooks
 2018, Sille Pihlak, Riigikinnisvara stipendium doktoritööle “Raaljuhitud protsessid puitarhitektuuris ja disainis”. Juhendaja: Veronika Valk. Märts 2018
 2017, Sille Pihlak, Archimedese “Nutika spetsialiseerumise” stipendium doktoritööle “Raaljuhitud protsessid puitarhitektuuris ja disainis”. Juhendaja: Veronika Valk. September 2017
 2012, Sille Pihlak, Analüüsi keskmeks on ülikoolilinnak, mis on jaotatud kolme ühistranspordisõlme vahel Los Angelese tihedas all-linnas. Üksteisest kilomeetri kaugusel paiknevad kolm peamist mahtu – kontserdisaal galeriidega, raamatukogu stuudiotega ja konverentsikeskus – loovad tihedas linnaruumis suurema mõjuvälja. Projekt rõhutab avaliku ruumi tähtsusust ning ühistranspordi efektiivsust, mida on LA kesklinnas aastakümneid vähetähtsaks peetud. Juhendaja prof. Hani Rashid.

Viited 

Eesti arhitektid
Eesti Kunstiakadeemia vilistlased
Sündinud 1985